**Opis predmetu zákazky - Vzor vlastného návrhu plnenia**

**Názov predmetu zákazky:** *„***Výjazdové tablety so softvérom**.*“***Časť č. 2 (ID zákazky 62143)**

1. Predmetom zákazky je nákup a dodanie softvéru pre výjazdové tablety (Časť č. 1 tejto zákazky), ako aj nákup softvéru pre server k výjazdovým tabletom a to vrátane dodania a súvisiacich služieb. Predmet zákazky je bližšie definovaný v bode 11.
2. **Hlavný kód CPV:**

CPV 48000000-8 Softvérové balíky a informačné systémy

Doplňujúce predmety:

CPV 60000000-8 Dopravné služby (bez prepravy odpadu)

3. **S tovarom sa požaduje zabezpečiť aj tieto súvisiace služby:**

* dodanie tovaru do miesta dodania,
* vyloženie tovaru v mieste dodania
* inštalácia do výjazdových tabletov (Časť č. 1 tejto zákazky) a zaškolenie kľúčových používateľov.

4. Verejný obstarávateľ si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.

5. Tovar musí byť nový, nepoužívaný, zabalený v neporušených obaloch, nepoškodený.

6. Verejný obstarávateľ požaduje na dodaný tovar min. 24 mesačnú záručnú dobu garantovanú výrobcom, pokiaľ na záručnom liste nie je vyznačená dlhšia záručná doba podľa záručných podmienok výrobcu.

7. Záručná doba začína plynúť dňom prevzatia predmetu zmluvy na základe dodacieho listu.

8. Verejný obstarávateľ požaduje pre všetky typy dodávok odovzdanie dokumentácie – technická dokumentácia od výrobcu, návod na použitie/manuál pre obsluhu v slovenskom alebo českom jazyku, záručné listy, iné doklady podľa druhu tovaru.

**9. Lehota plnenia je:**

Požadovaná lehota dodania je do **60 dní** od nadobudnutia účinnosti zmluvy. Dodávka sa musí fyzicky prebrať v čase od 08:00 hod. do 15:00 hod.

**10. Miestom dodania je:**

Verejný obstarávateľ požaduje tovar dodať na adresu: Ministerstvo vnútra SR, Drieňová 22, 826 86 Bratislava

**11. Technická špecifikácia predmetu zákazky:**

|  |  |  |
| --- | --- | --- |
| P.č. | Technické vlastnosti | Množstvo / ks |
| 1. | Softvér k výjazdovým tabletom | 400 |
| 2. | Softvér server k výjazdovým tabletom | 1 |

**Technické požiadavky sa odvolávajú na konkrétneho výrobcu (SW GINA TABLET a SW GINA SERVER) pretože si to vyžaduje predmet zákazky, nakoľko ide o nasadenie do už exitujúcej infraštruktúry Ministerstva vnútra SR, a to medzi operačným strediskom a hasičskou jednotkou.**

**V Hasičskom a záchrannom zbore sa od roku 2015 sa používajú výjazdové tablety SW GINA TABLET 1.0. Uvedený SW bol vyvinutý a aplikovaný podľa požiadaviek Hasičského a záchranného zboru. SW GINA TABLET je zintegrovaný so systémom podpory v infraštruktúre Ministerstva vnútra Slovenskej republiky.**

**Verejný obstarávateľ požaduje zahrnúť integračné práce so systémom podpory a to predovšetkým pre položku č.1 parameter Výjazdový lístok. Vzájomnou integráciou sa dosiahne rýchly dátový prenos základných informácii z operačného strediska pre veliteľa zásahu. SW GINA TABLET taktiež zabezpečoval aj ďalšiu informačnú podporu pre veliteľa zásahu na mieste zásahu.**

**Na základe niekoľko ročných skúseností s používaním SW GINA TABLET 1.0 a pre zachovanie kontinuity v používaní a prevádzke SW verejný obstarávateľ požaduje dodanie softvéru, ktorému vyhovuje SW GINA TABLET 2.0, alebo ekvivalent a to aj s požadovanými databázami a softvérom server k výjazdovým tabletom, ktorému vyhovuje SW GINA Server, alebo ekvivalent pre centrálnu serverovú aplikáciu. Verejný obstarávateľ požaduje zabezpečiť aktualizácie SW a databáz, ktoré budú súčasťou výjazdového tabletu.**

**V zmysle § 42 ods. 3 zákona sa odkaz na konkrétneho výrobcu doplňuje slovom „ekvivalent“.**

**A to z dôvodu zachovania ďalšej funkcionality, kontinuity prevádzky, resp. zabezpečenia kompatibility s už existujúcim systémom za účelom zabezpečenia bezchybného fungovania, efektívnej výmeny dátových informácií a podpory so zreteľom na zachovanie čo najrýchlejšieho rozhodovacieho procesu veliteľa zásahu sa vyžaduje dodávka SW zadefinovaných v predmetu zákazky. Z technických dôvodov nie je možné navrhované riešenia nahradiť iným alternatívnym než je uvedené v opise predmetu zákazky. Verejný obstarávateľ zároveň konštatuje, že počas 9 ročnej praxe v Hasičskom a záchrannom zbore bola preukázaná maximálna spokojnosť s uvedeným softvérom v tabletoch a taktiež z hľadiska hospodárnosti verejného obstarávateľa je zachovanie existujúceho systému najefektívnejšie riešenie so šetrením verejných prostriedkov.**

**Definícia Ekvivalentu položka č. 1 a položka č. 2:**

Verejný obstarávateľ považuje za ekvivalent tovary, ktoré spĺňajú kvalitatívne, úžitkové a funkčné charakteristiky., ktoré sú nevyhnutné na zabezpečenie účelu, na ktorý sú používané tovar určené a to na rovnakej, resp. vyššej úrovni, ako je uvedené v časti „Predmet zákazky“.

Všetky technické parametre/funkcionality, resp. vlastnosti požadovaného predmetu zákazky uvedené v tabuľke nižšie predstavujú minimálne požiadavky, ktoré musia byť splnené vo vlastnom návrhu plnenia uchádzača.

|  |  |  |  |
| --- | --- | --- | --- |
| **Požadovaná min. technická špecifikácia, parametre a funkcionality určené verejným obstarávateľom** | | **Vlastný návrh plnenia**  (doplní uchádzač)  (uchádzač doplní len prázdne biele polia  N/A = neaplikuje sa)  **Požaduje sa uviesť skutočnú špecifikáciu ponúkaného predmetu zákazky – výrobcu, typové označenie a technické parametre.**  **V prípade číselnej hodnoty uviesť jej skutočnú hodnotu** | |
| **Položka č. 1 Softvér k výjazdovým tabletom** | | **Uchádzač uvedie presnú hodnotu, resp. údaj (číslom a/alebo slovom)** | **Uchádzač uvedie Áno/Nie** |
| **Výrobca:** | |  | **N/A** |
| **Typové označenie:** | |  | **N/A** |
| **Množstvo:** | **400 ks** | | |
| **Parameter:** | **Špecifikácia:** |  | |
| Technická špecifikácia: | * Funkčnosť aplikácie aj pri nestabilných alebo chýbajúcich dátových pripojeniach (všetky dôležité údaje sa automaticky ukladajú a synchronizujú v trvalej pamäti) * Umožniť ukladanie navigačných máp, rastrových máp, bodov záujmu, dátového skladu, fotografií v zariadení * Udalosti a kritické údaje synchronizovať s prioritou * Zabezpečiť trvalú dátová konektivita so systémom podpory | **N/A** |  |
| Výjazdový lístok: | **Výjazdový lístok musí obsahovať:**  Popis udalosti   * Typ udalosti * Adresa a miesto udalosti * Popis udalosti * Dátum a čas vzniku udalosti * Informácie o volajúcom * Nasadené sily a prostriedky   Integrácia Street view  **Oznámenia a zmeny:**   * Vizuálne a hlasové upozornenie na novú udalosť * Vizuálne a hlasové upozornenie na aktualizácie udalostí (explicitné vizuálne informácie o zmenách) * Automatický prepočet navigácie pri zmene polohy udalosti   **Kódy typických činností**   * Odoslanie statusov s ohľadom na čas a logickú postupnosť definovaných stavov (stavový automat) * Hlasové potvrdenie stavu doručenia * Podpora jedno- a dvojciferných stavov (1-99) * Podpora odpočítavania času do začiatku cesty na splnenie legislatívnej povinnosti   Možnosť skryť statusy  **Správy**   * Možnosť odoslať správu k udalosti * Filtrovanie správ používateľom na konkrétny typ správy   **Multimediálny obsah**   * Priradenie fotografie k udalosti, zdieľanie s ostatnými, fotogaléria pre udalosť * Priradenie videa k udalosti, zdieľanie s ostatnými, galéria videí pre udalosť * Možnosť urobiť snímku obrazovky mapy a odoslať ju do konverzácie o udalosti   **História udalostí**   * Prístup k udalostiam aj po ich ukončení * Konfigurovateľný rozsah oprávnení (možnosť zakázať prístup k histórii alebo obmedziť typ zobrazovaných informácií) | **N/A** |  |
| Mapové podklady: | **Základné požiadavky:**   * Mapové podklady Slovenskej republiky (definované vrstvy GIS OS 112, Ortophoto, Topographic, OSM) * Možnosť importovať vlastné vrstvy * Základné akcie na mape (pohyb, priblíženie, otáčanie a nakláňanie) * Zobrazenie navigačnej trasy na mape * Zobrazenie aktuálnej polohy prostriedku * Zobrazenie miesta udalosti (s typom) * Vizualizácia polohy ostatných prostriedkov v reálnom čase s aktuálnym stavom (t. j. stav volania, Na mieste, ...) * Možnosť zobrazenia informácií o prostriedku (názov, volací znak, typ) * Podpora rastrových a vektorových formátov * Možnosť sťahovania offline máp do internej pamäte   **Body záujmu (POI – Point of Interest)**   * Kombinované zobrazenie bodov záujmu (min. hydrantov, uzáverov, DZP) * POI je definovaný ikonou, polohou, štruktúrovaným popisom a multimediálnymi prílohami * Vrstva POI je definovaná a automaticky synchronizovaná centrálne * Mapa, ktorá umožňuje zobraziť na mape aspoň 100 000 záznamov o bodoch záujmu bez toho, aby sa znížila kvalita kontroly používateľa (zasekávanie)   **Situačná mapa**   * Možnosť zobrazenia a kreslenia tvarov na mape (prstom alebo stylusom) k udalosti * Kresba je definovaná svojim tvarom (bod, čiara, polygón, kruh), popisom, farbou, ikonou, možnosť priradenia multimédií * Automatická synchronizácia kresieb všetkým jednotkám v rámci danej udalosti | **N/A** |  |
| Navigácia: | **Požiadavky navigácie:**   * Podpora rozdeleného zobrazenia pre navigáciu a mapu (Split view) v navigačnom softvéri * Offline mapové pokrytie celého územia Slovenska * Podpora tzv. Emergency Vehicle routing (povoliť vozidlám so špeciálnym povolením vykonávať zakázané manévre a vstúpiť na akúkoľvek cestu)   **Navigácia na trase**   * Automatická navigácia na miesto zásahu * Možnosť náhľadu trasy * Hlasová navigácia * Výpočet odhadovaného času príchodu (ETA)   **Konfigurácia navigácie**   * Parametre vozidla * Podpora núdzového smerovania * Možnosť ručného zadania cieľa   Vzdialené a automatické aktualizácie máp | **N/A** |  |
| Dátový sklad: | Dokumentácia zdolávania požiaru   * Triedenie do hierarchie podľa parametrov/filtrov (adresa, mesto - okres - ulica - číslo popisné - dokument) * Možnosť centrálneho ukladania vlastných dokumentov (napr. typové činnosti) * Možnosť inštalácie a spustenia ďalších aplikácií min.(prvá pomoc, slovníky, počasie) * Možnosť záložiek pre webové stránky * Možnosť vyhľadávania používateľov v dátovom sklade | **N/A** |  |
| Databáza chemických látok: | * Musí obsahovať identifikačné a klasifikačné údaje o nebezpečných látkach * Možnosť vyhľadávania podľa min. UN kód, Kemler kód, HazChem kód, CAS, ADR, RID * Musí obsahovať informácie o spôsobe likvidácie nebezpečnej látky v prípade nežiaducej udalosti min. (požiar, kontaminácia vodných zdrojov,   Musí obsahovať postupy a opatrenia v prípade prvej pomoci | **N/A** |  |
| Databáza záchranných kariet vozidiel: | * Musí obsahovať záchranné karty vozidiel zobrazujúce špecifické informácie pre vykonanie zásahu pri nežiaducej udalosti (vyslobodzovanie osôb z vozidiel) * Musí obsahovať filtráciu podľa typu, značky, modelu, karosérie a roku výroby vozidla pre trh EÚ od roku 2010 * V prípade udalosti – dopravná nehoda, sa musí karta automatický zobraziť vo výjazdovom lístku * Databáza musí obsahovať motorové vozidlá na spaľovací motor ako aj elektromobily | **N/A** |  |
| Aktualizácie: | Podľa výrobcu SW. | **N/A** |  |
| Záruka | Min. 24 mesiacov |  | **N/A** |

|  |  |  |  |
| --- | --- | --- | --- |
| **Požadovaná min. technická špecifikácia, parametre a funkcionality určené verejným obstarávateľom** | | **Vlastný návrh plnenia**  (doplní uchádzač)  (uchádzač doplní len prázdne biele polia  N/A = neaplikuje sa)  **Požaduje sa uviesť skutočnú špecifikáciu ponúkaného predmetu zákazky – výrobcu, typové označenie a technické parametre.**  **V prípade číselnej hodnoty uviesť jej skutočnú hodnotu** | |
| **Položka č. 2 Softvér server k výjazdovým tabletom** | | **Uchádzač uvedie presnú hodnotu, resp. údaj (číslom a/alebo slovom)** | **Uchádzač uvedie Áno/Nie** |
| **Výrobca:** | |  | **N/A** |
| **Typové označenie:** | |  | **N/A** |
| **Množstvo:** | **1 ks** | | |
| **Parameter:** | **Špecifikácia:** |  | |
| Požiadavky: | Systém musí umožniť:   * Prístup len identifikovaným používateľom podľa definovaných oprávnení * Vytvorenie a správu jednotlivých prístupových rolí s rôznymi úrovňami oprávnení na základe požiadaviek * Možnosť konfigurácie navigačného softvéru * Evidenčný systém * Nástroje na údržbu * Podporu externých sledovacích zariadení * Komunikácia musí byť plne šifrovaná. Všetky údaje uložené v trvalej pamäti musia byť zašifrované * Všetky použité technológie musia byť on premise, t. j. nainštalované na serveroch klienta bez potreby prístupu na internet | **N/A** |  |
| Integrácie: | Výjazdový tablet musí zahŕňať nasledovné integrácie na systém podpory:   * + - Prijatie výjazdového lístku o udalosti     - Aktualizácia výjazdového lístku na základe zmeny udalosti     - Prijímanie rozdelenia a vyslania síl a prostriedkov priradených na udalosť     - Odosielanie polôh síl a prostriedkov     - Prijímanie a zobrazovanie síl a prostriedkov v rámci tej istej udalosti     - Prijímanie a odosielanie textových správ     - Prijímanie a odosielanie typických kódov činností (stavov)     - Nahrávanie fotografií a videí z udalosti     - Spárovanie tabletu s prostriedkom     - Enroll MDM – Mobile device management     - Podpora inštalácie SW cez MDM Ministerstva vnútra Slovenskej Republiky. | **N/A** |  |
| Aktualizácie: | Podľa výrobcu SW. | **N/A** |  |
| Záruka: | Min. 24 mesiacov |  | **N/A** |

*Táto časť súťažných podkladov bude tvoriť neoddeliteľnú súčasť kúpnej zmluvy ako príloha č. 1, ktorú uzatvorí verejný obstarávateľ s úspešným uchádzačom.*